Document ID: /roh_data/filtered/fineweb-2-filterrobots_roh.jsonl.gz/13860

Sin ina dumonda correspundenta da l’emettur da televisiun Fox news Sunday ha Obama concedì, ch’el vesia sco pli grond sbagl, ch’el n’haja betg preparà il pajais nord-african per ina era suenter Gaddafi. L’intervenziun sco tala defenda el: «A mai ha quai parì la dretga decisiun.»
Obama aveva gia ditg envers il magazin «The Atlantic» ch’i regia entant caos en Libia. In engaschament militar internaziunal aveva contribuì marcantamain a la victoria dals adversaris da Gaddafi il 2011.
Caos politic dapi il 2011
Dapi lura regia en il pajai però anc adina caos politic. Il vacum da pussanza nizzegian gruppas extremas adina pli fitg per sa derasar. Il dumber dals cumbattants dal Stadi islamic è sa dublegià aifer bun in onn, quai tenor indicaziuns dals Stadis Unids.